钦定古今图书集成/明伦汇编/氏族典/第375卷 > 《凌迪知万姓统谱》 > 董景道
## 钦定古今图书集成/明伦汇编/氏族典/第375卷 > 《凌迪知万姓统谱》 > 董景道

按《晋书董景道传》：“景道字文博，弘农人。少好学，千里
追师，所在昼夜诵读，不与人交通。明《春秋三传》、京氏
《易》、马氏《尚书》《韩诗》，皆精究大义，《三礼》专遵郑氏。永平
中，知天下将乱，隐于商洛山，毒虫猛兽皆绕其㫄。是
以刘元海及聪屡征，皆碍而不达。刘曜时出山，庐于
渭汭。曜征为太子少傅、散骑常侍，并固辞，以寿终。”